अजाय मुसाहारि : बाक्सा, 14 नभेम्बर 2021: सा -सानजा भारतनि मनिपुर रायजोयाव उदखारिफोरनि गाग्लोबनायजों सा 5 आसाम राइफल फाइखिनि जिउ खहा आरो कमानन्डिं अपिसार बिप्लव त्रिपाठीनि बिसि आरो फिसाजोनि जिउ खहा जादों । म्यानमार सिमानिफ्राय फैफिनबाय थानाय समावनो मनिपुर हादरसानि चुराचांदपुर जिल्लानि सिंधट उपमंडल जायगायाव उदखारिफोरनि IED बम्ब ब्लाजों गाग्लोबनायाव कमानन्डिं अपिसार बिप्लव त्रिपाठी आरो बिनि बिसि अनूजा त्रिपाठी, 8 बोसोर बैसोनि फिसाजो अबिर जों लोगोसेनो सा 4 आसाम राइफलनि फाइखि एबा राइफल मेन सुमन सोरगियारिनि, काटने कन्याक, आर.पि मिना आरो सियामल दास जिउ गोमादों ।